**ΤΡΟΠΟΙ ΑΝΑΠΤΥΞΗΣ ΤΗΣ ΠΑΡΑΓΡΑΦΟΥ ( ΠΡΟΘΕΤΙΚΟΤΗΤΑ)**

**ΕΡΩΤΗΣΗ: Ο τρόπος που επιλέγει ο συγγραφέας για να αναπτύξει την παράγραφο προωθεί τον στόχο του;**

|  |  |
| --- | --- |
| **ΤΡΟΠΟΙ ΑΝΑΠΤΥΞΗΣ** | **ΠΡΟΘΕΣΗ/ ΣΚΟΠΟΣ ΤΟΥ ΣΥΓΓΡΑΦΕΑ** |
| **1. Ορισμός** | Να **προσδιορίσε**ι το περιεχόμενο μιας έννοιας.Να **αποτρέψει τη σύγχυση** μιας έννοιας με άλλες παρεμφερείς. Να **συσχετίσει** μια έννοια με άλλες. Να **αναδείξει το διαφορετικό περιεχόμενο** μιας έννοιας μέσα στο χρόνο. |
| **2. Διαίρεση** | Να **αναλύσει διεξοδικά** το περιεχόμενο μιας έννοιας ώστε **να γίνει κατανοητή** από το δέκτη.Να **διακρίνει τις ιδιαίτερες πτυχές** μιας έννοιας.Να διευκολύνει τον δέκτη στη μελέτη και στην έρευνα του αφού έχει τη **δυνατότητα της σύνθεσης και της ανάλυσης των δεδομένων του**. |
| **3. Αίτιο-Αποτέλεσμα** | Να **ερμηνεύσει** μια έννοια αναλύοντας τις αιτίες της.Να **αναδείξει τη σημαντικότητα** ενός φαινομένου με τα αποτελέσματά του.Να **αποκαλύψει την αιτιακή σχέση** που συνδέει έννοιες. |
| **4. Αιτιολόγηση** | Να **αποδείξει έναν ισχυρισμό** και **να πείσει** για την άποψή του.Να προσδώσει **πειστικότητα, κύρος** και **αντικειμενικότητα** στο λόγο του. |
| **5. Σύγκριση- Αντίθεση** | Να **φωτίσει το περιεχόμενο** και των δύο όρων, αναδεικνύοντας μέσω της αντιπαράθεσής τους τα **διαφορετικά χαρακτηριστικά** τους.Να **αποτρέψει τη σύγχυση** μιας έννοιας με μια άλλη.  |
| **6. Αναλογία** | Να **κάνει εύκολα κατανοητό** το περιεχόμενο μιας έννοιας, συνδέοντας την με άλλες **οικείες** προς τον αναγνώστη. Γι’ αυτό η αναλογία συναντάται κυρίως σε **κείμενα εξήγησης**.Να **απλοποιήσει, να εκλαϊκεύσει και να κάνει πιο προσιτό** το κείμενο στο μέσο αναγνώστη (κυρίως σε επιστημονικά κείμενα)Να προσδώσει στο κείμενο **ζωντάνια, παραστατικότητα, αμεσότητα, αισθητική αξία**, να το καταστήσει **ελκυστικό**.Ο λόγος αποκτά **πολυσημία, τη γοητεία της ποίησης,** αποκαλύπτονται **συνειρμικές σχέσεις.** |
| **7. Παραδείγματα** | Να **επεξηγήσει** το περιεχόμενο μιας θέσης, να το καταστήσει **πιο ευκρινές** και **κατανοητό**.Να **επιβεβαιώσει/ τεκμηριώσει** έναν ισχυρισμό.Να **διεγείρει το ενδιαφέρον** του αναγνώστη.Να προσδώσει στο κείμενο **ζωντάνια, παραστατικότητα, αμεσότητα.** Να φορτίσουν **συναισθηματικά το λόγο** και να κάνουν το κείμενο **προσιτό και οικείο.**Άλλοτε το παράδειγμα έχει **διευκρινιστική λειτουργία** και άλλοτε αποκτά **επιχειρηματολογική αξία**. |
| **8. Συνδυασμός μεθόδων** | Βλ. κάθε τρόπο που χρησιμοποιεί ξεχωριστά. |